Martynas Mykolas Oginskis

Martynas Mykolas Oginskis (1672 m. Vitebske – 1750 m. balandžio 2 d.) – Lietuvos Didžiosios Kunigaikštystės (LDK) karinis ir politinis veikėjas.

 Giminė 
Kilęs iš bajorų, būsimųjų Lietuvos kunigaikščių Oginskių giminės, pirmasis, gavęs kunigaikščio titulą. Tėvas Simonas Karolis Oginskis, motina Teodora Korsakaitė.

Brolis Boguslavas Kazimieras Oginskis, seserys Kristina (mirė 1701 m.) ir Eleonora (mirė iki 1710 m.) Oginskaitės.
Šeima 
Žmonos: apie 1701 m. vedė Teresę Bžostovskaitę (1678–1721 m.), 1723 m. – Teresę Tyzenhauzaitę (apie 1700–1730 m.), 1733 m. – Kristiną Abramavičiūtę (mirė 1738 m.), apie 1745 m. – Teklę Oną Larskaitę (mirė 1759 m.).

Vaikai:
Iš I santuokos
 Ignotas Oginskis (1698–1775), Lietuvos didysis maršalka, Vilniaus kaštelionas
 Pranciškus Ksaveras Oginskis (mirė po 1750 m.), kunigas jėzuitas, Vilniaus, Vitebsko ir Minsko kolegijų rektorius 
 Tadas Pranciškus Oginskis (1712–1783), Trakų kaštelionas, Vilniaus vaivada
 Kazimieras Ignotas Oginskis (mirė po 1769 m.), Pervalko ir Babinovo seniūnas
 Stanislovas Jurgis Oginskis, Mstislavlio ir Vitebsko kaštelionas
 Barbora Oginskaitė (mirė apie 1725 m.), ištekėjo 1715 m. , vyras Kristupas Konstantinas Pacas (mirė 1725 m.), dukros Teresė ir Rozalija Pacaitės, sūnus Antanas Mykolas Pacas (mirė 1774 m.)  
 Ona Oginskaitė (gyveno XVIII a.) 
 Martyna Oginskaitė (apie 1700 m. Vitebske – 1766 m.), ištekėjo 1723 m., vyras Mykolas Potockis (mirė 1749 m.), sūnūs Antanas Potockis (mirė po 1778 m.) ir Petras Potockis (apie 1732 m. – po 1794 m.), dukros – Kristina, Marijona, Teresė ir Ona Potockaitės
 Benedikta Oginskaitė (mirė 1748 m.), ištekėjo 1736 m., vyras Juozapas Tiškevičius (1716–1790 m.)
 Iš II santuokos 
 Stanislava Teresė Oginskaitė (gimė po 1723m.), vyras Rapolas Oskierka
 Marija Oginskaitė (gimė po 1723 m.), vyras Juozapas Judickis

 Veikla 
Nuo 1695 m. Lietuvos ginklininkas, 1703–1730 m. – Vitebsko kaštelionas, 1730–1750 m. – Vitebsko vaivada, Babinovo, Borisavo ir Vištyčio seniūnas. 

 Apdovanojimai 

1736 m. rugpjūčio 11 d. Drezdene apdovanotas Baltojo Erelio ordinu.
 Nuorodos 

|-

Martynas Mykolas
Kategorija:Lietuvos tribunolo maršalkos
Kategorija:Lietuvos didieji ginklininkai
Kategorija:Vitebsko kaštelionai
Kategorija:Vitebsko vaivados
Kategorija:Borisovo seniūnai
Kategorija:Pervalko seniūnai
Kategorija:ATR pasaulietiniai senatoriai